rejauldu/bengali-wikipedia huggingface dataset:
বোটানিক্যাল গার্ডেন ও ইকো-পার্ক, সীতাকুণ্ড বাংলাদেশের চট্টগ্রামের সীতাকুণ্ড উপজেলায় অবস্থিত একটি ইকোপার্ক। চন্দ্রনাথ পাহাড়ের পাদদেশে ১৯৯৮ সালে এই বোটানিক্যাল গার্ডেন ও ইকোপার্ক প্রতিষ্ঠিত হয়। ৮০৮.০০ হেক্টর জমি নিয়ে এই বন্যপ্রাণ অভয়ারণ্যটি গঠিত। ১৯৯৬ একরের পার্কটি দুই অংশে বিভক্ত। ১,০০০ একর জায়গায় বোটানিক্যাল গার্ডেন ও ৯৯৬ একরজায়গা জুড়ে ইকোপার্ক এলাকা। জীব-বৈচিত্র্য সংরক্ষণ ও বন্যপ্রাণীর অভয়ারণ্য এবং পর্যটকদের বিনোদনের জন্য বন বিভাগের প্রচেষ্টায় গড়ে ওঠা পার্কটিতে রয়েছে বিরল প্রজাতির গাছপালা, হাজারো রকমের নজরকাড়া ফুলের গাছ, কৃত্রিম লেক ও নানা প্রজাতির জীববৈচিত্র্য। রয়েছে সুপ্তধারা ও সহস্রধারা ঝর্ণা সহ ঝিরিপথের ছোট-বড় বেশ কয়েকটি ঝর্ণা, পিকনিক স্পট, বিশ্রামের ছাউনি।   বিবরণ  ঐতিহাসিক চন্দ্রনাথ পাহাড়ের পাদদেশে বাংলাদেশের প্রথম এবং এশিয়া মহাদেশের বৃহত্তম এ ইকোপার্ক ও বোটানিক্যাল গার্ডেনটির অবস্থান।  মূল ফটক পেরিয়ে একটু এগোলেই রয়েছে জাতীয় কবি কাজী নজরুল ইসলামের স্মৃতিস্তম্ভ। কবি এসেছিলেন পাহাড়ের এ জনপদে। এরই বিস্তারিত লেখা আছে স্তম্ভটির পাশে সাঁটানো সাইনবোর্ডে। এর কিছুদূর এগোলে মানচিত্রে পার্কটির দর্শনীয় স্থান নির্দেশিত রয়েছে।  সেখানে নির্দেশিত পথ ধরে দেড় কিলোমিটার এগোলে সুপ্তধারা ঝর্ণার সাইনবোর্ড ‘সুপ্তধারা ঘুমিয়ে পড়ি জেগে উঠি বরষায়’। এরপর প্রায় এক কিলোমিটার পাহাড়ি ট্রেইল পেরিয়ে দেখা পাওয়া যায় ‘সুপ্তধারা’ ঝর্ণার। আবার এক কিলোমিটার পর্যন্ত গেলে চোখে পড়বে সহস্রধারা ঝর্ণার সাইনবোর্ড। এই এক কিলোমিটার পথে রয়েছে পিকনিক স্পট, ওয়াচ টাওয়ার, হিম চত্বর। সেখান থেকে দূরের সমুদ্রের রূপ চোখে পড়বে। সহস্রধারা ঝর্ণা দেখে এসে বোটানিকাল গার্ডেনের উত্তরে গেলে চোখে পড়বে পাহাড় আর পাহাড়। সহস্র ধারা ও সুপ্তধারা ঝর্ণা থেকে বহমান জলকে কৃত্রিম বাঁধ তৈরির মাধ্যমে গড়ে তোলা হয়েছে কৃত্রিম হ্রদ।  এ পার্কটির মূল আকর্ষণ চন্দ্রনাথ মন্দির। টিকেট কাউন্টার থেকে মন্দির পর্যন্ত ৫ কিলোমিটারের পথ পায়ে হেঁটে অথবা গাড়ি ভাড়া করে যাওয়া যায়। মন্দিরের নিচে থেকে পাহাড়ি পথে খাড়া সিঁড়ি বেয়ে উঠলে দেখা মিলবে মন্দিরের। সনাতন ধর্মাবলম্বীরা পূজায় মগ্ন থাকেন এখানে। ফাল্গুনে শিবসংক্রান্তি পূজার সময় দেশ বিদেশের বৈষ্ণব-বৈষ্ণবীদের কীর্তনে মুখর হয়ে ওঠে পুরো চন্দ্রনাথ ।   উদ্ভিদবৈচিত্র্য  এখানে চোখ পড়বে পাহাড়ে জন্মানো নানা প্রজাতির ফুল। এখানে রয়েছে দুর্লভ কালো গোলাপসহ প্রায় ৩৫ প্রকার গোলাপ, জবা, নাইট কুইন, পদ্ম, স্থলপদ্ম, নাগবল্লী, রঙ্গন, রাধাচূঁড়া, কামিনী, কাঠ মালতী, অলকানন্দা, বাগানবিলাস, হাসনাহেনা, গন্ধরাজ, ফনিকা মিলে রয়েছে ১৫০ জাতের ফুল।   জীববৈচিত্র্য  এখানে পাহাড়ের বাঁকে বাঁকে দেখতে পাওয়া যায় বিভিন্ন প্রজাতির পাখি আর বন্যপ্রাণীর। পার্কটিতে রয়েছে মায়া হরিণ, বানর, হনুমান, শূকর, সজারু, মেছোবাঘ, ভালুক, বনরুই ও বনমোরগ। এছাড়াও আছে দাঁড়াশ, গোখরা, কালন্তি, লাউডগাসহ নানা প্রজাতির সাপ ও জলজ প্রাণী।  চিত্রশালা   তথ্যসূত্র    বহিঃসংযোগ   বিষয়শ্রেণী:সীতাকুণ্ড উপজেলা বিষয়শ্রেণী:চট্টগ্রাম জেলার দর্শনীয় স্থান বিষয়শ্রেণী:বাংলাদেশের সংরক্ষিত এলাকা বিষয়শ্রেণী:বাংলাদেশের উদ্ভিদ উদ্যান বিষয়শ্রেণী:চট্টগ্রামের ভূগোল
পিটিভি স্পোর্টস হল ২৪ ঘণ্টাব্যাপী সম্প্রচারিত পাকিস্তানের ক্রীড়া চ্যানেল যেটি পাকিস্তান টেলিভিসন কর্পোরেশন মালিকানাধীন এটি চ্যানেল। পিটিভি স্পোর্টস ২০১২ সালের ১৪ জানুয়ারি তারিখে চালু করা হয়েছিল। এটির পরিক্ষামুলক সম্প্রচার এশিয়া স্যাট নেটওয়ার্ক এর মাধ্যমে ২০১১ সালের ডিসেম্বর শুরে হয়েছিল। এটি একটি রাষ্ট্রীয় মালিকানাধীন চ্যানেল। পিটিভি স্পোর্টস এর জন্মলগ্ন থেকে শুরু করে আজ অবধি অনেকগুলো ক্রীড়া অনুষ্ঠান সম্প্রচার করেছে। এছাড়াও এটি ক্রিকেট, টেনিস, হকি এবং ফুটবল এর মত অনেক ক্রীড়া অনুষ্ঠান সম্প্রচারের অধিকার লাভ করেছে। পাকিস্তানে এই চ্যানেলটির দর্শকসংখ্যা অনেক বেশি এবং এটি এ্যান্টেনার মাধ্যমে দেখা যায়।  সম্প্রচার অধিকার পিটিভি স্পোর্টস ২০১৬ সাল পর্যন্ত পাকিস্তানের সকল ক্রিকেট ম্যাচ সরাসরি দেখানোর অধিকার রয়েছে। এছাড়াও পিটিভি ২০১৬ সালের অলিম্পিক এবং ২০১৬ সাল পর্যন্ত আইসিসির প্রধান প্রতিযোগিতামলক খেলাগুলো সম্প্রচার করবে। পিটিভি স্পোর্টস এফআইএইচ নারী এবং পুরুষ উভয় সকল খেলার স্বত্ত্ব লাভ করেছে।PTV Sports  আরও দেখুন  পিটিভি হোম  পিটিভি নিউজ   তথ্যসূত্র   বহিঃসংযোগ   পিটিভি স্পোর্টস এর অফিসিয়াল ওয়েবসাইট    বিষয়শ্রেণী:পাকিস্তান টেলিভিশন কর্পোরেশন বিষয়শ্রেণী:পাকিস্তানি ক্রীড়া টেলিভিশন চ্যানেল বিষয়শ্রেণী:২০১২-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:পাকিস্তানের টেলিভিশন স্টেশন
নিউটোপিয়া (, ) হলো একটি দক্ষিণ কোরীয় রোমান্টিক ফ্যান্টাসি ভিত্তিক টেলিভিশন ধারাবাহিক। ইউন সুং-হিউন পরিচালনায় নির্মিত এই ধারাবাহিকটি রচনা করেছেন হান জিন-ওন এবং জি হো-জিন। পার্ক জং-মিন, জিসু, ইম সুং-জে, হং সো-হি এবং তাং জুন-সাংয়ের মতো অভিনয়শিল্পীগণ এই ধারাবাহিকে অভিনয় করেছেন।  মূলত কোরীয় ভাষায় নির্মিত এই ধারাবাহিকটি ২০২৫ সালের ৭ই ফেব্রুয়ারি তারিখে কুপাং প্লেতে সম্প্রচার শুরু হয়েছিল, যা প্রতি সপ্তাহের শুক্রবার স্থানীয় সময় ২০:০০টায় প্রচারিত হয়েছে; যার সর্বমোট ৮টি পর্ব রয়েছে।  সারাংশ এই ধারাবাহিকে একজন সৈনিক জে-ইউন এবং তার প্রেমিকা, ইয়ং-জু, যারা ব্রেকআপ করেছে, তাদের জম্বির বিরুদ্ধে লড়াই করে একে অপরের দিকে ছুটে যাওয়ার গল্প চিত্রিত করে। কাহিনীটি সিউলের একটি উচ্চ ভবনের বিমান প্রতিরক্ষা ইউনিটে ধারণ করা হয়েছে।  জে-ইউন ২৬ বছর বয়সে দেরিতে সেনাবাহিনীতে যোগ দেয়, প্রতিরক্ষা শিল্পে চাকরির মাধ্যমে বিকল্প পরিষেবা খোঁজার চেষ্টা করছিল। ভবিষ্যৎ নিয়ে উদ্বিগ্ন হয়ে, সে তার প্রেমিকার প্রতি অতিরিক্ত আবিষ্ট হয়ে পড়ে, যা তাদের বিচ্ছেদের কারণ হয়। কিন্তু জম্বিদের কারণে পৃথিবী উল্টে যায়, এবং সে নিজেকে এক ভয়ংকর পরিস্থিতির মধ্যে খুঁজে পায়। শুরুর দিকে সে দুর্বল ও আত্মবিশ্বাসহীন ছিল, তবে জম্বিদের বিরুদ্ধে লড়াই করতে গিয়ে ধীরে ধীরে স্কোয়াডের নেতা হয়ে ওঠে। ইয়ং-জু সদ্য কর্মজীবনে প্রবেশ করা একজন নবীন, যে সম্পর্কের ব্যাপারে জে-ইউনের অনুভূতি বুঝতে না পারায় কঠিন সময় পার করছিল। তবে যখন সে তার প্রেমিকের সঙ্গে দেখা করতে বের হয়, তখন জম্বি প্রাদুর্ভাবের মুখোমুখি হয় এবং ধাপে ধাপে বেঁচে থাকার লড়াইয়ে শক্তিশালী হয়ে ওঠে।  অভিনয়শিল্পী  পার্ক জং-মিন – লি জে-ইউন  জিসু – কাং ইয়ং-জু  ইম সুং-জে – ইন-হো  হং সো-হি – ও সু-জুং  তাং জুন-সাং – সাম-সু  লি হাক-জু – সুং তে-সিক / অ্যালেক্স  কিম জুনহান – অ্যারন পার্ক  কাং ইয়ং-সোক – সো জিন-উক  মুক্তি নিউটোপিয়ার চিত্রধারণ ২০২৩ সালের ডিসেম্বর মাসে শুরু হয়ে ২০২৪ সালের আগস্ট মাসে সম্পন্ন হয়েছে। অতঃপর, ২০২৫ সালের ৭ই ফেব্রুয়ারি তারিখে কুপাং প্লেতে এই ধারাবাহিকটির প্রথম পর্ব মুক্তি পেয়েছে।  তথ্যসূত্র  বহিঃসংযোগ         বিষয়শ্রেণী:২০২৫-এ অভিষিক্ত দক্ষিণ কোরীয় টেলিভিশন ধারাবাহিক বিষয়শ্রেণী:কোরীয় ভাষার টেলিভিশন অনুষ্ঠান বিষয়শ্রেণী:দক্ষিণ কোরীয় প্রণয়ধর্মী টেলিভিশন ধারাবাহিক বিষয়শ্রেণী:রহস্য-উন্মোচক টেলিভিশন ধারাবাহিক বিষয়শ্রেণী:২০২৫-এ সমাপ্ত দক্ষিণ কোরীয় টেলিভিশন ধারাবাহিক
আহমদ সা'দ (, ; ২৫ নভেম্বর ১৯৪৫ - ২০ এপ্রিল ২০১০) ছিলেন একজন ইসরায়েলি আরব সাংবাদিক এবং রাজনীতিবিদ। তিনি ১৯৯৬ থেকে ১৯৯৯ সালের মধ্যে হাদাশের জন্য নেসেটের সদস্য এবং আল-ইত্তিহাদ পত্রিকার সম্পাদক হিসাবে দায়িত্ব পালন করেন।   জীবনী  সা'দ লেনিনগ্রাদ বিশ্ববিদ্যালয়ে অর্থনীতি অধ্যয়ন করেন, পিএইচডি অর্জন করেন।Ahmad Sa'd: Particulars Knesset website তিনি হাইফাতে তুমাস ইনস্টিটিউট ফর সোশ্যাল অ্যান্ড পলিটিক্যাল রিসার্চের পরিচালক হিসেবে কাজ করেছেন এবং ইসরায়েলে আরব জনসংখ্যা পর্যবেক্ষণকারী সুপ্রিম কমিটির সচিবালয়ের সদস্য ছিলেন। তিনি অর্থনীতি এবং ইসরায়েলি আরবের উপর নয়টি বই লিখেছেন, পাশাপাশি আল-ইত্তিহাদের জন্য লিখেছেন।Ahmad Sa'd: Public activities Knesset website  হাদাশ এবং এর মাকি উভয় দলের ব্যুরোর সদস্য, সাদ ১৯৯৬ সালে হাদাশ- বালাদের তালিকায় নেসেটে নির্বাচিত হন এবং নেসেট ফাইন্যান্স কমিটিতে দায়িত্ব পালন করেন।   তথ্যসূত্র    বহিঃসংযোগ     বিষয়শ্রেণী:নেসেটের সদস্য ১৯৯৬-১৯৯৯ বিষয়শ্রেণী:মাকি (রাজনৈতিক দল) এর রাজনীতিবিদ বিষয়শ্রেণী:হাদাশের রাজনীতিবিদ বিষয়শ্রেণী:নেসেটের আরব সদস্য বিষয়শ্রেণী:ইসরায়েলি অর্থনীতিবিদ বিষয়শ্রেণী:সেন্ট পিটার্সবার্গ রাষ্ট্রীয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০১০-এ মৃত্যু বিষয়শ্রেণী:১৯৪৫-এ জন্ম
থমাস মুলার (; ) (জন্ম: সেপ্টেম্বর ১৩, ১৯৮৯) হলেন জার্মানির জাতীয় ফুটবল দলের একজন খেলোয়াড়। তিনি একজন স্ট্রাইকার। ফিফার জরিপে ২০১০ এর আসরে সবচেয়ে উদীয়মান তরুণ খেলোয়াড় হলো জার্মানির মিডফিল্ডার থমাস মুলার। একাটি জরিপের মাধ্যমে এ তরুণ খেলোয়াড়কে নির্বাচন করে ফিফা। ২০০৮ সালে ইউরো সেরা মুলার এ আসরে চারটি গোল করে ফেবারিটের তালিকায় চলে আসেন। ২০ বছর বয়সের এ তরুণের এটাই প্রথম বিশ্বকাপ আসর। মেস্কিকো ও ঘানায় লিগ পর্যায়ে সেরা খেলার জন্য ২০১০ এর ফিফা বিশ্বকাপে স্থান করে নেন।  ২০১০ বিশ্বকাপের মোট ৬টি খেলায় ৫টি গোল করে সর্বোচ্চ গোলদাতা হিসাবে গোল্ডেন বুট পেয়েছেন মুলার। আর ৩ জন ফুটবলার সমসংখ্যক গোল করলেও মুলার অন্যের গোলে ৩ বার সহায়তা করায় এই পুরস্কারটি পান।   কর্মজীবনের পরিসংখ্যান   ক্লাব  ২০১৪ সালের ১৭ মে এর হিসাব অনুযায়ী ক্লাব পারফরম্যান্সলিগকাপমহাদেশীয়অন্যান্যসর্বমোটক্লাবলিগমৌসুমউপস্থিতি গোলউপস্থিতি গোলউপস্থিতি গোলউপস্থিতি গোলউপস্থিতি গোল জার্মানি লিগ ডিএফবি-পোকাল ইউরোপ অন্যান্য সর্বমোট বায়ার্ন মিউনিখ ২ রিজিওনালিগা সাদ ২০০৭–০৮ ৩ ১ — — — ১ ১ ৩. লিগা ২০০৮–০৯ ৩২ ১৫ — ৩২ ১৫ সর্বমোট ৩৫ ১৬ — — — ৩৫ ১৬ — বায়ার্ন মিউনিখ বুন্দেসলিগা ২০০৮–০৯ ৪ ০ ০ ০ ১ ১ — ৫ ১ ২০০৯–১০ ৩৪ ১৩ ৬ ৪ ১২ ২ ৫২ ১৯ ২০১০–১১ ৩৪ ১২ ৫ ৩ ৮ ৩ ১ ১ ৪৮ ১৯  ২০১১–১২ ৩৪ ৭ ৫ ২ ১৪ ২ — ৫৩ ১১ ২০১২–১৩ ২৮ ১৩ ৫ ১ ১৩ ৮ ১ ১ ৪৭ ২৩ ২০১৩–১৪ ৩১ ১৩ ৫ ৮ ১৩ ৪ ২ ১ ৫১ ২৬ সর্বমোট ১৬৫ ৫৮ ২৬ ১৮ ৬১ ২১ ৪ ২ ২৫৬ ৯৯ — সামগ্রিকভাবে সর্মোমোট ২০০ ৭৪ ২৬ ১৮ ৬১ ২১ ৪ ২ ২৯১ ১১৫ —   1. উয়েফা চ্যাম্পিয়নস লিগ ও উয়েফা সুপার কাপ থেকে পরিসংখ্যান অন্তর্ভুক্ত করা হয়েছে  2. ডিএফএল-সুপার কোপা এবং ফিফা ক্লাব ওয়ার্ল্ড কাপ থেকে পরিসংখ্যান অন্তর্ভুক্ত করা হয়েছে   আন্তর্জাতিক  ১৩ নভেম্বর ২০১৫ জাতীয় দল বছর এপস  গোল জার্মানি২০১০ ১২  ৫২০১১  ১৩  ৫ ২০১২  ১৩  ০ ২০১৩  ৯  ৬ ২০১৪  ১৫  ১০ ২০১৫  ৬  ৫মোট৬৮ ৩১   সম্মান   ক্লাব  বায়ার্ন মিউনিখ  বুন্দেসলিগা: ২০০৯–১০, ২০১২–১৩, ২০১৩–১৪  ডিএফবি-পোকাল: ২০০৯–১০, ২০১২–১৩, ২০১৩–১৪  ডিএফএল-সুপারকাপ: ২০১০, ২০১২  উয়েফা চ্যাম্পিয়নস লিগ: ২০১২–১৩; রানার আপ: ২০০৯–১০, ২০১১–১২  উয়েফা সুপার কাপ: ২০১৩  ফিফা ক্লাব বিশ্বকাপ: ২০১৩   দেশ  জার্মানি  ফিফা বিশ্বকাপ তৃতীয় স্থান: ২০১০  ফিফা বিশ্বকাপ চ্যাম্পিয়ন: ২০১৪   তথ্যসূত্র    বহিঃসংযোগ       German national team profile           বিষয়শ্রেণী:জার্মান পুরুষ ফুটবলার বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বুন্দেসলিগার খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:ফুটবল ক্লাব বায়ার্ন মিউনিখ ২-এর খেলোয়াড় বিষয়শ্রেণী:৩. লিগার খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:রেগিওনাললিগার খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১২-এর খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:জার্মান প্রবাসী পুরুষ ফুটবলার
'আধুনিক হিব্রু, আধুনিক ইব্রীয় বা ইসরায়েলি হিব্রু (, ʿivrít ḥadašá[h],  – "আধুনিক হিব্রু" বা "নতুন হিব্রু"), সাধারণত হিব্রু ভাষাভাষীদের উল্লেখ করা হয়, যা বর্তমান সময়ের কথ্য হিব্রু ভাষার প্রমিত রুপ। প্রাচীন কালের কথ্য, হিব্রু, সেমিটিক ভাষা পরিবার কনানীয় শাখার সদস্য। খ্রিস্টপূর্ব তৃতীয় শতাব্দীর শুরুর দিকে ইহুদি স্বদেশীয় ভাষা পশ্চিম আরামীয় উপভাষার স্থান দখল করেছিল। যদিও এটি একটি লিটার্জিকাল এবং সাহিত্যিক ভাষা হিসাবে ব্যবহৃত হতো। এটি ১৯শ এবং ২০শ-শতাব্দীর একটি কথ্য ভাষা হিসাবে পুনরুজ্জীবিত হয়েছিল এবং এটি ইসরায়েলের সরকারী ভাষা।   তথ্যসূত্র    বহিঃসংযোগ   Modern Hebrew Swadesh list  The Corpus of Spoken Israeli Hebrew - introduction by Tel Aviv University  Hebrew Today – Should You Learn Modern Hebrew or Biblical Hebrew?   History of the Ancient and Modern Hebrew Language by David Steinberg  Short History of the Hebrew Language by Chaim Menachem Rabin  Academy of the Hebrew Language: How a Word is Born  বিষয়শ্রেণী:আধুনিক হিব্রু বিষয়শ্রেণী:ইসরায়েলের ভাষা বিষয়শ্রেণী:হিব্রু ভাষা বিষয়শ্রেণী:ইহুদি ভাষা বিষয়শ্রেণী:কনানীয় ভাষা বিষয়শ্রেণী:ভাষা পুনরুজ্জীবন বিষয়শ্রেণী:হিব্রু শব্দ এবং বাক্যাংশ
গ্যালেংগ্যা বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন।   আয়তন  গ্যালেংগ্যা ইউনিয়নের আয়তন ৩৫,২০০ একর (১৪২.৪৫ বর্গ কিলোমিটার)। এটি রুমা উপজেলার সবচেয়ে বড় ইউনিয়ন।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ৬,৬১১জন। এর মধ্যে ১,৬৮০জন খ্রিস্টান, ১,৫২৮জন বৌদ্ধ, ২০জন মুসলিম, ৮জন হিন্দু ও ৩,৩৭৫জন অন্যান্য ধর্মের অনুসারী।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  রুমা উপজেলার দক্ষিণ-পশ্চিমাংশ জুড়ে গ্যালেংগ্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পূর্বে রেমাক্রীপ্রাংসা ইউনিয়ন ও রুমা সদর ইউনিয়ন; উত্তরে রুমা সদর ইউনিয়ন ও রোয়াংছড়ি উপজেলার তারাছা ইউনিয়ন; পশ্চিমে বান্দরবান সদর উপজেলার টংকাবতী ইউনিয়ন, লামা উপজেলার সরই ইউনিয়ন ও গজালিয়া ইউনিয়ন এবং দক্ষিণে থানচি উপজেলার বলিপাড়া ইউনিয়ন অবস্থিত।   প্রশাসনিক কাঠামো  গ্যালেংগ্যা ইউনিয়ন রুমা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি ৪টি মৌজায় বিভক্ত।  ওয়ার্ডভিত্তিক এ ইউনিয়নের মৌজাগুলো হল: ওয়ার্ড নংসীমানা১নং ওয়ার্ডকেংগু মৌজা২নং ওয়ার্ডকেংগু মৌজা৩নং ওয়ার্ডসেপ্রু মৌজা৪নং ওয়ার্ডগ্যালেংগ্যা মৌজা৫নং ওয়ার্ডগ্যালেংগ্যা মৌজা৬নং ওয়ার্ডগ্যালেংগ্যা মৌজা৭নং ওয়ার্ডপান্তলা মৌজা৮নং ওয়ার্ডপান্তলা মৌজা৯নং ওয়ার্ডপান্তলা মৌজা   শিক্ষা ব্যবস্থা  ২০১১ সালের আদমশুমারি অনুযায়ী গ্যালেংগ্যা ইউনিয়নের সাক্ষরতার হার ১৬.৪%। এ ইউনিয়নে ১০টি প্রাথমিক বিদ্যালয় রয়েছে।   শিক্ষা প্রতিষ্ঠান  প্রাথমিক বিদ্যালয়  আদিগাপাড়া সরকারি প্রাথমিক বিদ্যালয়  কালাপাড়া সরকারি প্রাথমিক বিদ্যালয়  গ্যালেংগা পাড়া সরকারি প্রাথমিক বিদ্যালয়  গ্যালেংগা হেডম্যানপাড়া সরকারি প্রাথমিক বিদ্যালয়  পান্তলা পাড়া সরকারি প্রাথমিক বিদ্যালয়  পান্তলা হেডম্যানপাড়া সরকারি প্রাথমিক বিদ্যালয়  মোংগাপাড়া সরকারি প্রাথমিক বিদ্যালয়  যথুরামপাড়া সরকারি প্রাথমিক বিদ্যালয়  রামদুপাড়া সরকারি প্রাথমিক বিদ্যালয়  সেপ্রুপাড়া সরকারি প্রাথমিক বিদ্যালয়   যোগাযোগ ব্যবস্থা  গ্যালেংগ্যা ইউনিয়নে যোগাযোগের প্রধান সড়ক হল বান্দরবান-থানচি সড়ক। প্রধান যোগাযোগ মাধ্যম বাস।   খাল ও নদী  গ্যালেংগ্যা ইউনিয়নের মধ্য দিয়ে বয়ে চলেছে সাঙ্গু নদী। এছাড়া রয়েছে গ্যালেংগ্যা খাল, সেপ্রু খাল এবং জামপুরা খাল।   হাট-বাজার  গ্যালেংগ্যা ইউনিয়নের প্রধান বাজার হল গ্যালেংগ্যা বাজার।   দর্শনীয় স্থান   ঋজুক জলপ্রপাত   জনপ্রতিনিধি   বর্তমান চেয়ারম্যান: মেননিয়াম ম্রো   আরও দেখুন   রুমা উপজেলা  রুমা থানা  বান্দরবান জেলা   তথ্যসূত্র    বহিঃসংযোগ   বিষয়শ্রেণী:রুমা উপজেলার ইউনিয়ন
রমেন্দ্র নারায়ণ কলিতা হলেন অসম গণ পরিষদের একজন রাজনীতিবিদ। তিনি ১৯৮৬ থেকে ১৯৯৬, ২০০৬ এবং ২০১৬ সালে গৌহাটি পশ্চিম আসন থেকে আসাম বিধানসভা নির্বাচনে নির্বাচিত হয়েছিলেন। My NetaMahanta leads comeback pack in Cong exit poll    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:গুয়াহাটির রাজনীতিবিদ বিষয়শ্রেণী:অসম গণপরিষদের রাজনীতিবিদ বিষয়শ্রেণী:আসাম বিধানসভার সদস্য ১৯৮৫-১৯৯১ বিষয়শ্রেণী:আসাম বিধানসভার সদস্য ১৯৯১-১৯৯৬ বিষয়শ্রেণী:আসাম বিধানসভার সদস্য ১৯৯৬-২০০১ বিষয়শ্রেণী:আসাম বিধানসভার সদস্য ২০০৬-২০১১ বিষয়শ্রেণী:আসাম বিধানসভার সদস্য ২০১৬-২০২১ বিষয়শ্রেণী:আসাম বিধানসভার সদস্য ২০২১-২০২৬
নোয়াখালী জেলা জামে মসজিদ বা মাইজদী বড় মসজিদ নামেও এর পরিচিতি রয়েছে। বাংলাদেশের নোয়াখালী জেলার প্রধান জামে মসজিদ।   অবস্থান  নোয়াখালীর শহরের প্রাণ কেন্দ্রে অবস্থান করছে মাইজদী জামে মসজিদ। মসজিদের পশ্চিমে রয়েছে একটি বড় পুকুর, দক্ষিণে জিলা স্কুল উত্তরে ষ্টেশান রোড এবং জেলা জনস্বাস্থ্য প্রকৌশল ও জেলা সড়ক বিভাগের ভবন, পূর্বে গণপূর্ত বিভাগের ভূমি।   ইতিহাস  ১৮৪১ সালের পুরাতন নোয়াখালী শহরে মরহুম ইমাম উদ্দিন সওদাগর নিজের জমিতে জামে মসজিদটি স্থাপন করেছিলেন। মূল নোয়াখালী শহর মেঘনা নদীগর্ভে বিলীন হয়ে যাবার সময় সেই মসজিদটিও নদীগর্ভে চিরতরে হারিয়ে যায়। পুরাতন নোয়াখালী শহর নদীগর্ভে বিলীন হয়ে যাবার পরে মাইজদীতে নতুন শহর গড়ার সময়েই ১৯৫০ সালে মসজিদটির নির্মাণ কাজ শুরু হয়।   বিবরণ  এই মসজিদটির মূল এলাকা প্রায় ৩ একর ৮০ ডিসিমেল। এই মসজিদটি তৈরির সময় ছোট এক তলা ভবনে অপরূপ মুসলিম ও দেশী লোকজ শিল্প সৌন্দর্যে লতাপাতা আর নানা কোরআনের আয়াত ও উপদেশ বাণী উৎকীর্ণ করে নির্মাণ করা হয়। মসজিদের দৈর্ঘ্য ১৩০ ফুট ও প্রস্থে ৮০ ফুট আয়তনে মূল ভবনে তিনটি সুর্দৃশ্য গম্বুজ ও নয়টি সুউচ্চ মিনার ইসলামী স্থাপত্যে নির্মিত হয়। এ মসজিদের অভ্যন্তরে আছে সুদৃশ্য ঝাড়বাতি। পুরানো মসজিদ নদীগর্ভে বিলীন হয়ে যাবার সময় ঝাড়বাতি, লোহার সুদৃশ্য গেইট ও অসংখ্য শ্বেত পথরের টুকরো রক্ষা করা গেছে। সেগুলো এখন বর্তমান মসজিদের শোভা বর্ধন করছে। মুসল্লিদের সার্বিক সুবিধার জন্য এখানে নির্মিত হয়েছে আধুনিক শৌচাগার, গোসলখানা ও ওজু খানা।  আরও দেখুন  বাংলাদেশের মসজিদের তালিকা  চট্টগ্রাম বিভাগের মসজিদের তালিকা   বিষয়শ্রেণী:নোয়াখালী জেলার স্থাপত্য বিষয়শ্রেণী:নোয়াখালী জেলার দর্শনীয় স্থান বিষয়শ্রেণী:নোয়াখালী জেলার মসজিদ বিষয়শ্রেণী:১৮৪১-এ প্রতিষ্ঠিত
সেভেন ডেইস, সংযুক্ত আরব আমিরাতে প্রকাশিত একটি ইংরেজি ভাষার মুক্ত দৈনিক পত্রিকা ছিল। এটি ২০০৩ থেকে ২২ ডিসেম্বর ২০১৬ পর্যন্ত প্রচলিত ছিল।   ইতিহাস এবং প্রোফাইল  সেভেন ডেইস এই অঞ্চলের প্রথম নিখরচার দৈনিক পত্রিকা ছিল। এর অংশীদারত্বে ছিল যুক্তরাজ্যের ডেইলি মেল জেনারেল ট্রাস্ট (ডিএমজিটি)। পত্রিকাটিরর প্রতিষ্ঠাতা ছিলেন অ্যাশলে নর্থকোট এবং স্টিভ লি (জয়দুব নয়)। ২০০৩ সালে প্রতি শুক্রবারে প্রকাশিত হত এই সাপ্তাহিক ট্যাবলয়েডটি।   বিপিএ দ্বারা নিশ্চিত হওয়া গেছে যে দৈনিকটির প্রচলন ২০১১ সালের শেষ ছয় মাসে ছিল ৬২,৫৩২ অনুলিপি।  ২০১৩ সালের প্রথম ছয় মাসের প্রচলন ছিল ৬১,৪৯৪ অনুলিপি।    আরও দেখুন   সংযুক্ত আরব আমিরাতের সংবাদপত্রের তালিকা   তথ্যসূত্র   বিষয়শ্রেণী:সংযুক্ত আরব আমিরাতের সংবাদপত্র
কাটরা বা কাটারা এর আরবি ও ফরাসি অর্থ হলো ক্যারাভ্যানসারাই বা অবকাশযাপন কেন্দ্র। বাংলাদেশের ঢাকায় মুঘল শাসনামলে দুটি অন্যন্য কাটরা নির্মাণ করা হয়। এরমধ্যে একটি হলো বড় কাটারা ও অপরটি হলো ছোট কাটারা।   বড় কাটরা   থাম্ব|১৮২৩ সালে অঙ্কিত বড় কাটারার চিত্র। সম্রাট শাহজাহানের পুত্র শাহ সুজার নির্দেশে ১৬৪১ খ্রিষ্টাব্দে (হিজরী ১০৫৫) বুড়িগঙ্গা নদীর তীরে এই ইমারতটি নির্মাণ করা হয়।শামসুর রাহমান, "স্মৃতির শহর", ফেব্রুয়ারি ২০০০ জাতীয় গ্রন্থ প্রকাশন, পৃষ্ঠা:৫৩, ISBN 984560093 এর নির্মাণ করেন আবুল কাসেম যিনি মীর-ই-ইমারত নামে পরিচিত ছিলেন। প্রথমে এতে শাহ সুজার বসবাস করার কথা থাকলেও পরে এটি মুসাফিরখানা হিসাবে ব্যবহৃত হয়। মুঘল আমলে এটি নায়েবে নাজিমদের বাসস্থান তথা কার্যালয় হিসেবে ব্যবহৃত হত। এটি চকবাজারের পাশেই অবস্থিত।   ছোট কাটরা   থাম্ব|১৮১৭ সালে অঙ্কিত ছোট কাটারার চিত্র। সুবেদার শায়েস্তা খান ছোট কাটারা নির্মাণ করেছিলেন। আনুমানিক ১৬৬৩ - ১৬৬৪ সালের দিকে এ ইমারতটির নির্মাণ কাজ শুরু হয় এবং এটি ১৬৭১ সালে শেষ হয়েছিল। এটির অবস্থান ছিল বড় কাটারার পূর্বদিকে বুড়িগঙ্গা নদীর তীরে। পরবর্তিতে ইংরেজ শাসনামলে বেশ কিছু অংশ সংযোজন করা হয়েছিল।মুনতাসীর মামুন, "ঢাকা: স্মৃতি বিস্মৃতির নগরী", পরিবর্ধিত ৩য় সংস্করণ, ফেব্রুয়ারি ২০০০, অনন্যা প্রকাশনালয়, ঢাকা, পৃষ্ঠা ৮১, ।   আরও দেখুন   বড় কাটারা  ছোট কাটারা  পান্থশালা  মুঘল স্থাপত্য  মুঘল সাম্রাজ্য  ঢাকা  বাংলার ইতিহাস   তথ্যসূত্র    আরও পড়ুন   Ahmed, Nazimuddin, Buildings of the British Raj in Bangladesh, Edited by John Sanday, University Press Limited, 1st Edition, Page no. 46-49,   Mamun, Muntasir, Dhaka: Smriti Bismritir Nagari, 3rd Edition, Page No: 201-206,   Rahman, Mahbubbur. City of an Architect. Dhaka: Delvistaa Foundation.   Ahmed, Nazimuddin, Islamic Heritage of Bangladesh (Dhaka, 1980: Ministry of Information and Broadcasting)  Hasan, Syed Mahmudul, Muslim Monuments of Bangladesh (Dhaka, 1980: Islamic Foundation)  Asher, Catherine B, Inventory of Key Monuments. Art and Archaeology Research Papers: The Islamic Heritage of Bengal (Paris, 1984: UNESCO)   বহিঃসংযোগ     বিষয়শ্রেণী:মোগল নিদর্শনসমূহ বিষয়শ্রেণী:ঢাকা জেলার প্রত্নতাত্ত্বিক স্থাপনা বিষয়শ্রেণী:ঢাকার ভবন ও স্থাপনা বিষয়শ্রেণী:ঢাকার স্থাপত্য বিষয়শ্রেণী:ঢাকা জেলার দর্শনীয় স্থান বিষয়শ্রেণী:পুরান ঢাকা বিষয়শ্রেণী:ক্যারাভানসরাই
মহিলা জাতীয় পরিষদ (চেকোস্লোভাকিয়া) ( (১৯২৩-১৯৪২) ছিল চেকোস্লোভাকিয়ার একমাত্র মহিলাদের ছাতা সংগঠন এবং আধিকারিক  মহিলাদের গোষ্ঠী যা ১৯৯০ সালের পরে পর্যন্ত দেশে বিদ্যমান ছিল। যেমন, এটি ছিল আন্তঃযুদ্ধের সময়ের সবচেয়ে উল্লেখযোগ্য নারীবাদী সংগঠন। এটি ফ্রান্টিসকা প্ল্যামিনকোভা দ্বারা প্রতিষ্ঠিত, এর সদস্যরা বিবাহ আইনের সংস্কার ও মহিলাদের কর্মসংস্থান বিধিনিষেধের জন্য প্রচেষ্টা চালিয়েছিল, যা তারা বিশ্বাস করে যে নতুন সংবিধানে সমতা আদেশ দ্বারা প্রতিশ্রুতি দেওয়া হয়েছিল। ইতিহাস ১৯১৮ সালে চেকোস্লোভাক প্রজাতন্ত্রের প্রতিষ্ঠা ও ১৯২০ সালে এর সংবিধান পাস হওয়ার পরে ফ্রান্তিস্কা প্লামিনকোভা নামে রাজনীতিবিদ মহিলাদের সমস্যাগুলির জন্য একটি কার্যকর তদবির গোষ্ঠীর প্রয়োজনীয়তা স্বীকার করেছিলেন এবং ১৯২৩ সালে মহিলা জাতীয় পরিষদ (জেএনআর) প্রতিষ্ঠা করেছিলেন। প্লামিনকোভা সংগঠনের আজীবন  সভাপতি হিসেবে দায়িত্ব পালন করেন। জেএনআর-এর নিয়ন্ত্রক নথি ২৪ ফেব্রুয়ারি ১৯২৩-এ স্বরাষ্ট্র মন্ত্রণালয় দ্বারা অনুমোদিত হয়েছিল এবং এটি গঠনের পরপরই আন্তর্জাতিক মহিলা পরিষদ ও আন্তর্জাতিক মহিলা ভোটাধিকার জোটে যোগদান করে। নারীদের জন্য রাজনৈতিক ও নাগরিক সমতা অর্জনে অন্যান্য নারী সংগঠনকে ঐক্যবদ্ধ করার জন্য সংগঠনটি একটি ছাতা সংগঠন হিসেবে প্রতিষ্ঠিত হয়। ১৯৩৫ সালের মধ্যে ব্রানোতে একটি শাখা অফিস সহ প্রাগে প্রতিষ্ঠিত হয়েছিল, তাদের পঞ্চাশটি অধিভুক্ত সংগঠন ছিল এবং ধর্ম, জাতীয়তা বা রাজনৈতিক সংশ্লিষ্টতা ছাড়াই প্রায় ২,২০০ সদস্য ছিল। অধিকাংশ অধিভুক্ত সংগঠন ছিল সরকারি কর্মচারী, সমাজকর্মী এবং শিক্ষিত মধ্যবিত্তের সদস্যপদ সহ শিক্ষিকাদের পেশাজীবী সংগঠন। তথ্যসূত্র   বিষয়শ্রেণী:১৯২৩-এ চেকোস্লোভাকিয়ায় প্রতিষ্ঠিত বিষয়শ্রেণী:১৯৪২-এ চেকোস্লোভাকিয়ায় বিলুপ্ত বিষয়শ্রেণী:চেকোস্লোভাকিয়ার নারীবাদী সংগঠন
মনোয়ার হোসেন নান্নু (মৃত্যু: ১৬ ফেব্রুয়ারি ২০০৮; মনোয়ার হোসেন নামে সুপরিচিত) একজন বাংলাদেশী পেশাদার ফুটবল খেলোয়াড় ছিলেন। নান্নু তার ১৩ বছরের খেলোয়াড়ি জীবনের অধিকাংশ সময় ঢাকা আবাহনীর হয়ে একজন রক্ষণভাগের খেলোয়াড় হিসেবে খেলেছিলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেছিলেন।  ১৯৬৮–৬৯ মৌসুমে, তেজগাঁও ফ্রেন্ডসের যুব পর্যায়ের হয়ে খেলার মাধ্যমে নান্নু ফুটবল জগতে প্রবেশ করেছিলেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছিলেন। ১৯৬৯–৭০ মৌসুমে, ওয়ারী ক্লাবের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন। অতঃপর ১৯৭১–৭২ মৌসুমে তিনি ঢাকা মোহামেডানে যোগদান করেছিলেন। সর্বশেষ ১৯৭৪–৭৫ মৌসুমে, তিনি ঢাকা মোহামেডান হতে বাংলাদেশী ক্লাব ঢাকা আবাহনীতে যোগদান করেছিলেন; ঢাকা আবাহনীর হয়ে ৮ মৌসুম খেলার পর তিনি অবসর গ্রহণ করেছিলেন। ১৯৭৩ সালে, নান্নু বাংলাদেশের হয়ে আন্তর্জাতিক পর্যায়ে অভিষেক করেছিলেন।  ব্যক্তিগতভাবে, নান্নু বেশ কিছু পুরস্কার জয়লাভ করেছিলেন, যার মধ্যে ১৯৭৪ সালে বাংলাদেশ ক্রীড়া লেখক সমিতি কর্তৃক বছরের সেরা ফুটবলারের পুরস্কার জয় অন্যতম।  ক্লাব ফুটবল ১৯৬৮ সালে তেজগাঁও ফ্রেন্ডসের হয়ে নান্নুর যুব পর্যায়ের খেলোয়াড়ি জীবন শুরু করেছিলেন। ১৯৬৯ সালে ওয়ারী ক্লাবের ফুটবলার হিসেবে ঢাকা লিগে অভিষেক করেছিলেন। পরবর্তীকালে তিনি ঢাকা মোহামেডানের হয়ে খেলেছিলেন। ১৯৭৪ সাল হতে ১৯৮২ সাল পর্যন্ত তিনি ঢাকা আবাহনী হয়ে খেলেছিলেন।  আন্তর্জাতিক ফুটবল ১৯৭৩ সালে, নান্নু আন্তর্জাতিক ফুটবলে বাংলাদেশের হয়ে অভিষেক করেছিলেন। একই বছরে অনুষ্ঠিত মারদেকা কাপে নান্নু বাংলাদেশের অধিনায়কত্ব করেছিলেন।  ব্যক্তিগত জীবন মনোয়ার হোসেন নান্নু তৎকালীন পূর্ব পাকিস্তানে জন্মগ্রহণ করেছিলেন। তার বড় ভাই চুন্নু এবং ছোট ভাই সামছুল হক মঞ্জুও ফুটবল খেলোয়াড় ছিলেন। নান্নু শাহানা হোসেনের সাথে বিবাহ বন্ধনে আবদ্ধ হয়েছিলেন। ২০০৮ সালের ১৬ই ফেব্রুয়ারি তারিখে নান্নু বাংলাদেশের ঢাকায় মৃত্যুবরণ করেছেন।  তথ্যসূত্র  বিষয়শ্রেণী:১৯৪৮-এ জন্ম বিষয়শ্রেণী:২০০৮-এ মৃত্যু বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:জামালপুর জেলার ব্যক্তি বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:রহমতগঞ্জ এমএফএস-এর ফুটবলার বিষয়শ্রেণী:জাতীয় ক্রীড়া পুরস্কার বিজয়ী বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
Usage  Given a country and a political party, this template will give an abbreviation that links to the entry on that party.  Usage {{Polparty|country_name|political_party}}  country_name: Name of country (common name or abbreviation), with or without Wikilinking. political_party: Name, abbreviation or acronym of politcal party  Examples {{Polparty|AU|Labor}} = [[Australian Labor Party|ALP]] {{Polparty|Canada|NDP}} = [[New Democratic Party|NDP]] {{Polparty|CZ|KDU-CSL}} = [[Christian and Democratic Union – Czechoslovak People's Party|KDU-ČSL]] {{Polparty|[[Germany]]|FDP}} = [[Free Democratic Party (Germany)|FDP]] {{Polparty|USA|D}} = [[Democratic Party (United States)|D]] Special case: {{Polparty|Independent}} = [[Independent (politician)|Ind.]]  Still under construction Most countries are not yet covered.  Do NOT substitute this template at this time, it transludes the entire #switch construction instead of just the link you want.  When adding entries within the template, list countries in alphabetical order. Give wikilinked and non-wikilinked names, as well as any possible abbreviations (eg. United States, USA).   Each country contains 2 switch groups: one for acronyms, another for non-acronyms. This second group should always end with the Independent and default options.   Countries currently supported Australia (AU) Austria (AT) Canada (CA) Czechia (CZ) (acronyms without diacritics) Germany (DE) The Netherlands (NL) Switzerland (CH) United States of America (US) South Africa (ZA)  Infoboxes using this template   See also   বিষয়শ্রেণী:রাজনীতি টেমপ্লেট